**Petteri Sami Antero Puhakka** (s. 11. huhtikuuta 2001 Pyhäjoki) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan oikea laitahyökkääjä.

Ura
---

### Seuraura

Puhakka aloitti jääkiekkoilun nelivuotiaana Pyhäjoen Joki-Kiekossa. Kaudella 2015–2016 hän siirtyi Raahen Jääkiekkoklubin C-nuoriin. Puhakka oli joukkueen paras pistemies ja maalintekijä sekä C-nuorten Mestiskarsinnoissa tehoilla 10+9=19 että C-nuorten Suomi-sarjassa tehoilla 27+23=50. Kauden 2016–2017 hän pelasi suurimmaksi osaksi PJK:n ja RJK:n B2-nuorten yhdistelmäjoukkueessa, jonka paras pistemies, maalintekijä ja syöttäjä Puhakka oli B2-nuorten Mestiskarsinnoissa tehoilla 28+39=67. Hän pelasi kauden aikana myös RJK:n C-nuorissa sekä kolme ottelua lainalla JHT Kalajoen C-nuorissa. Puhakka debytoi kauden aikana myös miesten peleissä pelattuaan vain 15-vuotiaana PJK:n III-divisioonajoukkueessa viisi runkosarjaottelua tehopistein 3+2=5 ja kaksi playoff-ottelua ilman tehopisteitä sekä yhden ottelun sarjatasoa ylempänä Raahe-Kiekon II-divisioonajoukkueessa tehden kaksi syöttöpistettä.

Kaudeksi 2017–2018 Puhakka siirtyi Oulun Kärppien B-nuoriin, jossa hän voitti kauden päätteeksi SM-pronssia. Kaudella 2018–2019 Puhakka voitti tehoilla 28+32=60 joukkueen sisäisen piste- ja maalipörssin sekä jakoi sisäisen syöttöpörssin voiton Samu Tuomaalan kanssa. Hän jakoi koko B-nuorten SM-sarjan pistepörssin toisen sijan HPK:n Daniel Mäkiahon kanssa edellään vain Bluesin Alexander Forslund. Puhakka jakoi myös tehoilla 5+7=12 koko pudotuspelien pistepörssin voiton joukkuetoverinsa Oliver Sunin kanssa. Hänet palkittiin kauden päätteeksi sarjan tehopelaajana Janne Ojanen -palkinnolla ja valittiin ensimmäiseen tähdistökentälliseen. Ensimmäisellä A-juniorikaudellaan 2019–2020 Puhakka oli Kärppien toiseksi paras pistemies Tuukka Tieksolan jälkeen tehoilla 26+27=53, joilla hän sijoittui A-nuorten SM-liigan alku- ja runkosarjan yhteenlasketussa pistepörssissä seitsemänneksi. Puhakka edusti joukkuetta kauden aikana myös Junior Club World Cupissa, joka päättyi pronssiin.

Maaliskuussa 2020 Puhakka teki juniorisopimuksen SM-liigajoukkue Tapparan kanssa. Hän aloitti kauden 2020–2021 Mestis-joukkue TUTO Hockeyssa, jonne Tappara lainasi Puhakan toistaiseksi voimassa olevalla sopimuksella lokakuussa 2020. Hän teki Tapparassa liigadebyyttinsä runkosarjan kahdeksannella kierroksella 23. lokakuuta 2020 paikallisvastustaja Tampereen Ilvestä vastaan. Puhakka merkittiin joukkueen nelosketjun vasempaan laitaan Kristian Tanuksen ja Charles Bertrandin viereen. Hän sai ottelussa jääaikaa 8.59 minuuttia ja Puhakalle merkittiin teholukema –2. Liigauransa avausmaalin hän teki toisessa ottelussaan 1. joulukuuta 2020 vieraissa Vaasan Sportia vastaan. Puhakka pelasi Tapparassa lopulta suurimman osan kaudestaan tehden kaikkiaan 30 runkosarjaottelussa tehot 4+1=5 ja yhdeksässä playoff-ottelussa tehot 2+1=3. Hän pelasi TUTOssa seitsemän runkosarjaottelua tehopistein 4+4=8.

Toukokuussa 2021 Puhakka teki Tapparan kanssa vuoden mittaisen ammattilaissopimuksen. Kaudella 2021–2022 hän vakinnutti paikkansa Tapparan nelosketjussa Otto Rauhalan ja Joona Luodon vierellä. Puhakka teki 55 runkosarjaottelussa tehot 10+8=18 ja 14 playoff-ottelussa tehot 5+3=8. Pudotuspeleissä hän laukoi yhteensä 23 kertaa ja Puhakka onnistui maalinteossa peräti 21,4% tarkkuudella. Viidennessä puolivälieräottelussa 3. huhtikuuta 2022 Rauman Lukkoa vastaan hän teki Tapparan 4–1-voittoon päättyneen ottelun voittomaalin, joka ratkaisi joukkueelle välieräpaikan. Johannes Alanen valitsi Puhakan ottelun Alumnien tähtien kolmostähdeksi. Hän voitti kauden päätteeksi Suomen-mestaruuden. Puhakka eteni Tapparan kanssa myös CHL:n finaaliin, mutta mestaruuden vei lopulta kuitenkin ruotsalainen Rögle BK lukemin 2–1. Helmikuussa 2022 hän teki seuran kanssa taas vuoden mittaisen jatkosopimuksen.

Kaudella 2022–2023 Puhakka teki SM-liigan yhden kauden piste-ennätyksensä tehoilla 17+12=29. Hän jakoi Tapparan sisäisen maalipörssin toisen sijan Veli-Matti Savinaisen kanssa edellään Niko Ojamäki. Puhakka voitti sekä Suomen-mestaruuden että Mestarien liigan mestaruuden. Toukokuussa 2023 hän teki Tapparan kanssa kaksivuotisen jatkosopimuksen. Kaudella 2023–2024 Puhakka teki SM-liigauransa ensimmäisen kypärätempun 20. lokakuuta 2023 Saimaan Palloa vastaan, kun Tappara voitti ottelun lukemin 6–3. Hänen toinen maalinsa syntyi ylivoimalla. Hannu Oksanen valitsi Puhakan ottelun Alumnien tähtien ykköstähdeksi.

### Maajoukkueura

Puhakka pelasi alle 20-vuotiaiden MM-kilpailuissa vuonna 2021, jolloin hän voitti pronssia. Yhteensä Puhakka on pelannut 13 nuorten maaottelua. Vuonna 2016 hänestä tuli kaikkien aikojen ensimmäinen PJK:sta Pohjola-leirille valittu pelaaja.

Muuta
-----

Puhakan isoveli Santeri on pelannut myös jääkiekkoa ja hän toimii nykyään linjatuomarina SM-liigassa. Veljekset pelasivat joukkuetovereina PJK:n ja RJK:n junioreissa.

Puhakka aloitti syksyllä 2017 opiskelun Kastellin urheilulukiossa, josta hän valmistui ylioppilaaksi syksyllä 2020.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | PJK | III-divisioona | 5 | 3 | 2 | 5 | 0 | 2 | 0 | 0 | 0 | 0 |
|  | Raahe-Kiekko | II-divisioona | 1 | 0 | 2 | 2 | 0 | – | – | – | – | – |
| 2017–2018 | Kärpät | B-SM | 34 | 9 | 12 | 21 | 31 | 3 | 0 | 0 | 0 | 0 |
| 2018–2019 | Kärpät | B-SM | 44 | 28 | 32 | 60 | 24 | 8 | 5 | 7 | 12 | 2 | Ykköstähdistö |
| 2019–2020 | Kärpät | A-SM | 52 | 26 | 27 | 53 | 10 | 1 | 0 | 1 | 1 | 0 |
| 2020–2021 | Tappara | SM-liiga | 30 | 4 | 1 | 5 | 8 | 9 | 2 | 1 | 3 | 0 |  |  |  |  |  |  | JMM | 5 | 0 | 0 | 0 | 0 |
|  | TUTO Hockey | Mestis | 7 | 4 | 4 | 8 | 2 | – | – | – | – | – |
| 2021–2022 | Tappara | SM-liiga | 55 | 10 | 8 | 18 | 10 | 14 | 5 | 3 | 8 | 14 | Kanada-malja |
| 2022–2023 | Tappara | SM-liiga | 56 | 17 | 12 | 29 | 12 | 14 | 2 | 3 | 5 | 0 | Kanada-malja |
| 3 kautta | yhteensä | SM-liiga | 141 | 31 | 21 | 52 | 30 | 37 | 9 | 7 | 16 | 14 |
| 1 kausi | yhteensä | Mestis | 7 | 4 | 4 | 8 | 2 | – | – | – | – | – |

Lähteet
-------

* Petteri Puhakka The Internet Hockey Databasessa (englanniksi)
* Petteri Puhakka Eurohockey-sivustolla (englanniksi)
* Petteri Puhakka *Elite Prospects*. Everysport Media Group AB.  (englanniksi)

### Viitteet

1. 1 2  Pyhäjoen Joki-Kiekko *facebook.com*.  2.2.2016. PYHÄJOEN JOKI-KIEKKO RY. Viitattu 25.10.2020.
2. ↑  Red Bull Läpimurto: Jakso 27 - Valokeilassa NHL-lupaus Kasper Simontaival *redbull.com*.  31.3.2021. Red Bull Finland Oy. Viitattu 12.4.2021.
3. 1 2 3 4  Tilastot - Petteri Puhakka *liiga.fi*. Jääkiekon SM-liiga Oy. Viitattu 25.10.2020.
4. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
5. 1 2  Kastellin urheilulukioon valitut 2017 (pdf) *ouka.fi*. Oulun kaupunki. Viitattu 25.10.2020.
6. 1 2 3 4 5 6 7  Petteri Puhakka *Elite Prospects*. Everysport Media Group AB.  (englanniksi)
7. 1 2 3  Kasvattajaseurani *jokikiekko.net*. PYHÄJOEN JOKI-KIEKKO RY. Viitattu 25.10.2020.
8. ↑  Elite Prospects - RJK U16 *eliteprospects.com*. Everysport Media Group AB. Viitattu 25.10.2020. (englanniksi)
9. ↑  Elite Prospects - PJK/RJK U17 *eliteprospects.com*. Everysport Media Group AB. Viitattu 25.10.2020. (englanniksi)
10. 1 2  Pelaajia maailmalle *jokikiekko.net*.  12.7.2017. PYHÄJOEN JOKI-KIEKKO RY. Viitattu 25.10.2020.
11. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 25.10.2020. (englanniksi)
12. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 25.10.2020. (englanniksi)
13. ↑  Mennander, Pasi: B-nuorten SM-sarjan kauden 2018-19 palkitut pelaajat ja tähtikentät *leijonat.fi*.  18.3.2019. Suomen Jääkiekkoliitto – Finlands Ishockeyförbund ry. Viitattu 25.10.2020.
14. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 25.10.2020. (englanniksi)
15. ↑  Seppä, Lassi: Dominik Hrachovina palaa Tapparaan − myös tukku nuoria kirvesrintoihin *Jatkoaika.com*.  27.3.2020. Jatkoaika r.y. Viitattu 25.10.2020.
16. ↑  Vanhatalo ja Puhakka TuTon riveihin *tutohockey.fi*.  8.10.2020. TUTO Hockey Oy. Viitattu 25.10.2020.
17. ↑  Ilves - Tappara, 23.10.2020 *liiga.fi*.  23.10.2020. Jääkiekon SM-liiga Oy. Viitattu 25.10.2020.
18. ↑  Ilves - Tappara, 23.10.2020 *liiga.fi*.  23.10.2020. Jääkiekon SM-liiga Oy. Viitattu 25.10.2020.
19. ↑  Sport - Tappara, 1.12.2020 *liiga.fi*.  1.12.2020. Jääkiekon SM-liiga Oy. Viitattu 2.12.2020.
20. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 10.6.2021.
21. ↑  Arkko, Simo; Holma, Joel; Saatsi, Samu: Tapparan nelosketjusta kuoriutui superketju – "nuoruuden innolla" pelaava Petteri Puhakka laukoo kiekkoja maaliin hurjalla prosentilla *yle.fi*.  20.4.2022. Yleisradio Oy. Viitattu 2.7.2022.
22. ↑  Tappara - Lukko, 3.4.2022 *liiga.fi*.  3.4.2022. Jääkiekon SM-liiga Oy. Viitattu 2.7.2022.
23. ↑  Westerlund, Jenna: Petteri Puhakka jatkosopimukseen Tapparan kanssa *Jatkoaika.com*.  8.2.2022. Jatkoaika r.y. Viitattu 8.2.2022.
24. ↑  Elite Prospects - Tappara *eliteprospects.com*. Everysport Media Group AB. Viitattu 25.7.2023. (englanniksi)
25. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 25.7.2023.
26. ↑  Tappara - Saipa, 20.10.2023 *liiga.fi*.  20.10.2023. Jääkiekon SM-liiga Oy. Viitattu 20.10.2023.
27. ↑  Länkinen, Toni: Santeri Puhakan lii­ga­de­byyt­ti takana tuo­ma­ri­na: "En olisi ikinä päässyt pe­laa­ja­na näin ylös" *raahenseutu.fi*.  1.10.2022. Kaleva365 Oy. Viitattu 23.10.2023.
28. ↑  Santeri Puhakka *Elite Prospects*. Everysport Media Group AB.  (englanniksi)
29. ↑  Virolainen, Taina: Katso Poh­jois-Poh­jan­maan uusien yli­op­pi­lai­den nimiä – syksyn 2020 val­ko­la­kit saivat tiedon tors­tai­na *kaleva.fi*.  12.11.2020. Kaleva365 Oy. Viitattu 20.11.2020.

Tappara – SM-liiga
1 Heikkinen |
4 Witkowski |
5 Bäckman |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
72 Kontiola |
73 Baptiste |
75 Mužík |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen